《次元尉伯言韵》
宋代·李流谦

烛影红余仆屡更，不知飞霰集前荣。
终年客有刀头恨，半夜春从酒面生。
华发风埃羞漫仕，废畴烟雨负深耕。
诵君好句迎新岁，更醉屠酥最后觥。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。